यदि मनुष्य समझदार हो जाए तो स्वर्ग यहीं पर है: असंग साहेब
जिला मुख्यालय से 25 किलोमीटर दूर ग्राम बिरेतरा (सिकोसा) में एक व दो मार्च को राष्ट्रीय संत पूज्य गुरुदेव असंग साहेब का प्रवचन हुआ। दूसरे दिन गुरुवार को साहेब ने कहा कि मानव जीवन भाग्यवान को मिलता है। मनुष्य के अंदर गम खाने की क्षमता नहीं है। इंसान कुत्ते बिल्ली से प्यार कर लेते हैं। लेकिन मां बाप से इतना प्यार नहीं करते।
यदि इंसान मां बाप से प्यार करते तो घर ही जन्नत बन जाता। इंसान को नशापान करने के लिए समझाओ तो वो आपके पास बैठना बंद कर देते हैं। उन्होंने कहा कि इंसान यदि अपने आप में सुधार लाए तो किसी को समझाने की जरूरत ही नहीं पड़ेगी। मनुष्य समझदार हो जाए तो यहीं स्वर्ग है। और समझदारी नहीं जाए तो नर्क भी यही है। ये मन बहुत अच्छी बातें सोचती है। लेकिन अच्छे कार्य नहीं कर पाते। गुणवान लोगों को हमेशा गुणों का प्रयोग करना चाहिए। इस दौरान साहेब ने भक्तों को शराब छोड़ने की सलाह दी।
शराब की वजह से आज समाज व देश की जो स्थिति है वह काफी चिंताजनक है। समाज के हर वर्ग के लोग आज शराब पी रहे हैं। छोटे-छोटे बच्चे भी शराब पीने लगे हैं। इस स्थिति में हमारा भविष्य खतरे में है। देश की शान भी शराब की वजह से ख़राब हो रही है।
गर्भवतियों को विशेष ध्यान देना चाहिए : गर्भवती माताओं को गर्भ के समय रोना नहीं चाहिए, क्रोध नहीं करना चाहिए, सादा दाल चांवल, गाजर, फल, दूध जैसे शुद्ध शाकाहारी भोजन करना चाहिए। क्योंकि पेट के अंदर बच्चे पर आपकी रहन-सहन खान-पान पर भी प्रभाव पड़ता है। इसलिए बच्चों की सेहत के लिए माता-पिता को खान-पान पर भी विशेष ध्यान देना चाहिए।
धान का कटोरा ही नहीं बल्कि धान का सागर है छत्तीसगढ़
साहेब ने कहा कि छत्तीसगढ़ धान का कटोरा नहीं धान का सागर है। क्योंकि कटोरा में तो थोड़ा सा चावल आता है लेकिन सागर तो अथाह है। इसलिए यहां धान चावल अथाह है। सागर के सामान है। यहां की चावल को पूरा हिंदुस्तान खाता है। छत्तीसगढ़ में आओ तो जब तक चावल नहीं खाओ तब तक पेट नहीं भरता। बिना चावल खाए यहां से जाने की इच्छा नहीं होती।
गुुरुजनों व बड़ों का हमेशा सम्मान करने वाला भी होता है बड़ा
साहेब ने कहा कि पद का बड़ा ही महत्त्व होता है। आज पद की ही कीमत है। मुख्यमंत्री डॉ रमन सिंह का आज जो महत्व है वह पद के चलते है। कल यदि अजीत जोगी मुख्यमंत्री बन जाए तो उनका कद बड़ा हो जाएगा और रमन सिंह का महत्व काम हो जाएगा। इसी प्रकार गुरुओं का हमेशा सम्मान करना चाहिए। बड़ो का सम्मान करने वाला भी बड़ा होता हैं। पद और रिश्ता हमेशा बड़ा होता है। इनकी कीमत हम सबको समझना चाहिए।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva